钦定古今图书集成/理学汇编/字学典/第147卷 > 《徐炬明事物原始》 > 《斑竹笔管赋》〈并序〉李德裕
## 钦定古今图书集成/理学汇编/字学典/第147卷 > 《徐炬明事物原始》 > 《斑竹笔管赋》〈并序〉李德裕

予寓居于郊外精舍，《有湘中守赠以斑竹笔管，奇彩烂然，爱玩不足，因为小赋》以报之。

“山合沓兮潇湘，曲水潺湲兮出幽谷。缘层岭兮茂奇
篠，夹澄澜兮耸修竹。鹧鸪起兮钩辀，白猿悲兮断续。
实璀璨兮来凤，根联延兮倚鹿。往者二妃不从，独处
兹岑。望苍梧兮日远，抚瑶琴兮怨深。洒思泪兮珠已
尽，染翠茎兮苔更侵。何精诚之感物，遂散漫于幽林。
爰有良牧，采之喦趾。表贞节于苦寒，见虚心于君子。”
始操截以成管，因天姿而具美。疑贝锦之濯波，似馀
霞之散绮。自我放逐，块然岩中。泰初忧而绝笔，殷浩
默而书空。忽有客以赠鲤，遂启予以雕虫。念楚人之
所赋，实周诗之变风。昔汉代之方侈，增其炳焕。缀明
玑以为柙，饰文犀以为玩。徒有贵于繁华，竟何资于
藻翰。曾不知择美于江潭，访奇于湘岸。况乃彤管有
炜，列于《诗人》。周得之以操牍，张得之以书绅。惟兹物
之日用，与造化而齐均。方宝此以终老，永躬耕乎《典
坟》。